44. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 124 της 18 Φεβρ./6 Μαρτ. 1971 (ΦΕΚ Α'  47) Περί ειδικών προσόντων υποψηφίων προς απόκτησιν εισαγωγικού διπλώματος, πτυχίου ή αδείας ναυτικής ικανότητος. Έχοντες υπ’όψιν : α)Το άρθρ. 42 παρ. 1 και 2 του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/1955 (ΦΕΚ 76 Α'), «περί Ναυτικού Απομαχικού Ταμείου και προσθήκης ετέρων τινών διατάξεων». β)Την κατά την υπ’ αριθ. 1 από 8.1.1971 συνεδρίασιν, ληφθείσαν γνωμοδότησιν του Συμβουλίου Εμπορικού Ναυτικού και γ)Την υπ’ αριθ. 27 από 21.1.1971 γνώμην του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-Υποψήφιοι προς απόκτησιν εισαγωγικού διπλώματος παντός κλάδου και κατηγορίας Ε.Ν. και πτυχίων ή αδειών ναυτικής ικανότητος, εκτός των λοιπών εκάστοτε απαιτουμένων ειδικών προσόντων, δέον να κέκτηνται προ της εκδόσεως του οικείου διπλώματος, πτυχίου ή αδείας και πτυχίον μετεκπαιδεύσεως εις τα Σωστικά και Πυροσβεστικά Μέσα, του Δημοσίου Σχολείου Σωστικών και Πυροσβεστικών Μέσων Ε.Ν. Άρθρ.2.-Η ισχύς του παρόντος, άρχεται μετά τρεις μήνας από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. 